دابا يمكن اللي بغاو يسجلو طوموبيلاتهم فكازا الجنوبية ياخدو مواعيد غير من الدار ، منبعد التوقف الاضطراري لمركز تسجيل السيارات بالدار البيضاء – الجنوبية بسبب كورونا، وحتى المواعيد اللي سبق تخدات غادي تلغى بسبب هذ السدان، حفاظا على صحة وسلامة المواطنين والعاملين به، وبغية تدبير المرحلة المقبلة في أحسن الظروف وحسب بلاغ للوكالة الوطنية للسلامة الطرقية، فراه بإمكان حجز مواعيد جديدة عن بعد عبر بوابتها الإلكترونية ” NARSA KHADAMAT ” من جديد، ابتداء من الجمعة 13 نونبر 2020، اما المواعيد اللي تخدات قبل فماغايتخاذش بيها. وقالت الوكالة أنه غيتم إلغاء حجز المواعيد بالنسبة لطلبات استبدال رخص السياقة، ودعوة أصحابها إلى اتباع مسطرة التجديد عبر نفس البوابة “NARSA KHADAMAT” مع تحميل وصل التسجيل المتعلق بهذه العملية وإرساله مع الوثائق المطلوبة عن طريق البريد المضمون إلى مركز تسجيل السيارات. وهذ الإجراء تخاد، حسب البلاغ، “في إطار تعزيز التدابير الاحترازية للحد من خطر انتشار فيروس كورونا المستجد ، المتخذة من طرف السلطات المحلية مع ضمان استمرارية العمل بهذه المرافق العمومية وتقديم خدمات ذات جودة عالية لعموم المرتفقين”. 
للي بغاو يسجلو طوموبيلاتهم فكازا.. الرونديفو ولا يتشد من الدار.. واللي سجل موعد قبل هزو الما.. وها علاش